Gadhafi ສົ່ງຂໍ້ຄວາມ ໄປອອກອາກາດ ທີ່ຊີເຣຍອີກ (ເບິ່ງວີດີໂອ)
​ສະຖານ​ນີ​ໂທລະພາບ Al-Rai ຂອງຊີ​ເຣຍ ​ໄດ້​ຖ່າຍ​ທອດຂໍ້ຄວາມຂອງ ມວມມາ ກາດດາຟີ ​ທີ່​ຫລົບ​ລີ້ຢູ່ນັ້ນ.
ໄດ້ມີສຽງບັນທຶກອັນໃໝ່ຈາກອະດີດຂອງຜູ້ນໍາລີເບຍ Moammar Gadhafi ທີ່ກ່າວ ວ່າ ເຫດການທີ່ເກີດຂຶ້ນໃນລິເບຍນັ້ນ ແມ່ນການທວາຍທີ່ມີຄໍາຕອບໄວ້ແລ້ວ ແລະໄດ້ ຮັບການຊ່ອຍເຫຼືອ ໂດຍການໂຈມຕີທາງອາກາດຂອງອົງການເນໂຕ ທີ່ຈະບໍ່ຍືນຍົງ ຕະຫຼອດໄປ ຂໍ້ຄວາມດັ່ງກ່າວນັ້ນແມ່ນໄດ້ອອກອາກາດ ໂດຍໂທລະພາບ Al-Rai ຂອງຊີເຣຍ ທາງສະຖານີໄດ້ຖ່າຍທອດຫຼາຍໆຂໍ້ຄວາມຂອງທ່ານ Gadhafi ຜູ້ທີ່ຫລົບລີ້ຢູ່ນັ້ນ ຫຼັງຈາກທີ່ທາງກອງກໍາລັງຂອງລັດຖະບານຊົ່ວຄາວໄດ້ຍຶດເອົານະຄອນຫຼວງ Tripoli ໃນເດືອນແລ້ວນີ້ ໃນຂະນະນີ້ ທາງອໍານາດປົກຄອງຊົ່ວຄາວຂອງລີເບຍ ກໍໄດ້ກ່າວວ່າກອງກໍາລັງຂອງ ຕົນໄດ້ຍຶດເອົາສະໜາມບິນ ແລະຫຼາຍໆເຂດໃນເມືອງທະເລຊາຍ Sabha ໃນພາກໃຕ້ ຂອງລີເບຍ ຊຶ່ງເປັນນຶ່ງໃນທີ່ໝັ້ນເຂດສຸດທ້າຍ ຂອງ Gadhafi ໂຄສົກຝ່າຍທະຫານຂອງອໍານາດປົກຄອງຊົ່ວຄາວຂອງລີເບຍ ພັນເອກ Ahmed Bani ທີ່ໄດ້ກ່າວໃນຈັນວານນີ້ວ່າ ທຸງຂອງອໍານາດປົກຄອງຊົ່ວຄາວຂອງລີເບຍ ໄດ້ ປີວສະບັດທີ່ສະໜາມບິນ, ທັງໃນເຂດຄ້າຍເກົ່າແກ່ຂອງອິຕາລີແລະຕຶກຍຸດທະສາດ ອື່ນໆນໍາໃນເມືອງ Sabha ເມືອງດັ່ງກ່າວຕັ້ງຢູ່ຫ່າງຈາກນະຄອນຫຼວງ Tripoli ໄປທາງພາກໃຕ້ ປະມານ 650 ກິໂລເມັດນັ້ນ ທີ່ຄວບຄຸມເສັ້ນທາງໄປສູ່ປະເທດເພື່ອນບ້ານ Niger ຊຶ່ງເປັນເສັ້ນທາງ ລັກລອບໜີຂອງບັນດາສະມາຊິກຂອງຄະນະ Gadhafi ການຄືບໜ້າໃດໆກໍຕາມ ທີ່ເມືອງ Sabha ນັ້ນຈະເປັນຄວາມກ້າວໜ້າທີ່ສຳຄັນຕໍ່ທາງ ອໍານາດປົກຄອງຊົ່ວຄາວຂອງລີເບຍ (NTC) ພວກນັກລົບຂອງອໍານາດປົກຄອງຊົ່ວ ຄາວພວມພະຍາຍາມຫາທາງຂັບໄລ່ພວກທີ່ຈົງຮັກພັກດີຕໍ່ Gadhafi ອອກໄປຈາກ ເມືອງ Bani Walid ແລະ Sirte ແລະເພື່ອຄຸມການຂາດຄວາມເປັນນໍ້ານຶ່ງໃນດຽວກັນ ພາຍໃນຖັນແຖວຂອງພວກເຂົາເຈົ້ານັ້ນ